Návrh rozhodnutie Spoločného Výboru EHP ktorým sa mení a dopĺňa príloha II (Technické predpisy, normy, skúšanie a osvedčovanie) k Dohode o EHP - Návrh spoločného stanoviska Komisie /* SEK/2004/1724 v konečnom znení */





Brusel, 06.1.2005 SEK(2004)1724 v konečnom znení Návrh ROZHODNUTIE SPOLOČNÉHO VÝBORU EHP ktorým sa mení a dopĺňa príloha II (Technické predpisy, normy, skúšanie a osvedčovanie) k Dohode o EHP - Návrh spoločného stanoviska Komisie -(predložený Komisiou) DÔVODOVÁ SPRÁVA 1. S cieľom zabezpečiť potrebnú právnu istotu a homogenitu vnútorného trhu, Spoločný výbor EHP začlení všetky príslušné právne predpisy Spoločenstva do Dohody o EHP čo najskôr po ich prijatí. 2. Je preto potrebné, aby Spoločný výbor EHP prijal pripojené rozhodnutie s cieľom zmeniť a doplniť prílohu II k Dohode o EHP prostredníctvom doplnenia acquis Spoločenstva v oblasti technických predpisov, noriem, skúšania a osvedčovania. Rozhodnutie sa týka tejto smernice: 32004 L 0012 : Smernica Európskeho parlamentu a Rady 2004/12/ES z 11. februára 2004, ktorým sa mení a dopĺňa smernica 94/62/ES o obaloch a odpadoch z obalov. 3. Návrh rozhodnutia spoločného výboru zavádza úpravu, ktorá umožní Islandu využívať výhody na základe tej istej výnimky ako odľahlé regióny, na ktoré smernica odkazuje, vzhľadom na ich výnimočnú geografickú štruktúru, malú a rozptýlenú populáciu, a tiež poľnohospodárske zloženie. 4. Článok 1 ods. 3 písm. a) nariadenia Rady (ES) č. 2894/94 o opatreniach na implementáciu Dohody o EHP predpokladá, že Rada prijme pozíciu Spoločenstva pre rozhodnutia o rozšírení právnych predpisov Spoločenstva o podstatné zmeny. 5. Návrh rozhodnutia Spoločného výboru EHP sa predkladá na schválenie Rade. Komisia zamýšľa predložiť pozíciu Spoločenstva v Spoločnom výbore EHP ihneď po jej schválení v Rade. Návrh ROZHODNUTIE SPOLOČNÉHO VÝBORU EHP ktorým sa mení a dopĺňa príloha II (Technické predpisy, normy, skúšanie a osvedčovanie) k Dohode o EHP SPOLOČNÝ VÝBOR EHP, so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, najmä na jej článok 98, keďže: (1) Príloha II k dohode bola zmenená a doplnená rozhodnutím Spoločného výboru EHP č. ….. z ...[1]. (2) Smernica Európskeho parlamentu a Rady 2004/12/ES z 11. februára 2004, ktorou sa mení a dopĺňa smernica 94/62/ES o obaloch a odpadoch z obalov[2], sa má začleniť do dohody, ROZHODOL TAKTO: Článok 1 Bod 7 (smernice Európskeho parlamentu a Rady 94/62/ES) sa v kapitole XVII prílohy II k dohode mení a dopĺňa takto: 1. Pred prechodné opatrenia sa vkladá nasledujúci text: „v znení: - 32004 L 0012 : Smernica Európskeho parlamentu a Rady 2004/12/ES z 11. februára 2004 (Ú. v. EÚ L 47, 18.2.2004, s. 26).“ 2. Za prechodné opatrenia sa vkladá nasledujúci text: „Ustanovenia smernice sa na účely tejto dohody vykladajú s týmito úpravami: V článku 6 ods. 7 sa slovo „Island“ vkladá za slovo „Írsko“ a slová „prítomnosti vidieckých oblastí a nízkej hustote obyvateľstva“ sa vkladajú sa slovo „oblastí“.“ Článok 2 Texty smernice 2004/12/ES v islandskom a nórskom jazyku, ktoré sú určené na uverejnenie v dodatku EHP k Úradnému vestníku Európskej únie , sú autentické. Článok 3 Toto rozhodnutie nadobúda účinnosť , ak sa Spoločnému výboru EHP zaslali všetky oznámenia podľa článku 103 ods. 1 k dohode*. Článok 4 Toto rozhodnutie sa uverejní v oddieli EHP a dodatku EHP k Úradnému vestníku Európskej únie . V Bruseli […] Za Spoločný výbor EHP predseda tajomníci Spoločného výboru EHP [1] Ú. v. ES/EÚ L ... [2] Ú. v. EÚ L 47, 18.2.2004, s. 26. * Nie sú uvedené žiadne ústavné požiadavky.